Tukad Mati

Mati inggih punika tukad sané magenah ring Kabupatén Badung miwah Kota Dénpasar, Bali, Indonésia. Tukad puniki yéning selehin saking kosmologis nglimbak saking Sempidi, dawan ipun 22,49 km

Hidrograpi
Tukad Mati ngembak saking bukit kaduuran 80 m nampek Kalurahan Sempidi saking kalér nganti kelod, macampuh sareng Tukad Tebe ring ilir nampek Kuta miwah ngembak nganti Selat Badung. Tukad Mati punika silih tunggil tukad pakotaan sané khas antuk jimbar wawengkon tangkepan sabeh 38,4 km2 , lantang 20 km, miwah kaméréngan tukad I=1/400.

Géograpi
Tukad puniki ngembak saking sisi tengah kelod nuju kelod nusa Bali sané maiklim wana sabeh tropis (kode: Af mawit klasifikasi iklim Köppen-Geiger).

Tata guna miwah tata ruang
Rasio urbanisasi ring wawengkon Tukad Mati nganti sawatara 50% miwah kacawang kirang langkung 80% ring masa sané pacang rauh, makéh sané ngarereh genah becik kaanggén paumahan kakait sareng genah sané becik, taler ring masa sané pacang rauh pacang nganti 80% saking wawengkon tukad.

Tan wénten tanggul miwah saluran sané cupek saking Bendung Ulun Tanjung ring ilir nganti Bendung Umadui ring ulun tukad. Mawit rencana pabecikan tukad olih Pamréntah Indonésia, wewengkon sané kaiterin olih Tukad Mati miwah panak tuka nyané punika Tukad Lebakmudin ring ulu saking Bendung Umadui pacang kadésain antuk telaga olakan kaanggén pangendalian blabar.

Makéh blabar sané wénten kaulang-ulang ring miwah nampek Tukad Mati saking warsa 1979 sané sampun kacatet. Ring 4 Maret 1984, wawidangan Monang Maning, Suwung miwah Pamecutan sané magenah ring wawidangan Tukad Mati kamémém toya kacawang jimbar nyané punika 700 ha miwah kadalemaan 0,3 m sawatara kalih rahina. Antuk mingindarin karusakan mawinan blabar, kamargiang rencana pangendalian blabar katetapang miwah pabecikan tukad sekadi pangedukan dasar tukad, pabecikan tebe tukad miwah normalisasi sungai.

Bendungan
Ring tukad Mati kawéntenan asiki bendungan, inggih punika Bendungan Tukad Mati sané puput warsa 1984 antuk debit toya 0.718 m3/detik.

Pancemaran
Ring tukad puniki akéh keni pancemaran kautama luu plastik, nénten kémanten ngamatiang soroh satwa irika, pancemaran plastik punika ngamatiang soroh entik-entikan sekadi mangrove. Ring Tukad Mati pinaka wana mangrove sané pinih jimbar ring Bali, sané mangkin kaancem olih parilaksana manusa miwah pancemaran.

Pancemaran toya ring tukad puniki mawinan tingkat urbanisasi sané makéhang ring wawengkon tukad, ring ilir nyané kantun rumasuk kategori I utawi kantun dados kaanggén toya baku, ring ulun sampun rumasuk kategori II miwah III. Asal limbah inucap saking partanian, paternakan miwah saking wawengkon urban.

Pustaka

Cingak malih
 Lis Tukad ring Bali
 Tukad ring Indonésia

Mati